Allan Tõnissoo

Allan Tõnissoo (sündinud 27. septembril 1974 Tartus) on eesti maalikunstnik, graafik, videokunstnik, luuletaja.

Elukäik 
Ta sündis haritlasperekonnas. Isa Vambola (1946–2004) oli keemik, ema Ülli on raamatukogutöötaja. Lõpetas aastal 1992 Tartu 12. Keskkooli hõbemedaliga. Lisaks lõpetas 1990 Tartu Lastekunstikooli (õlimaaliga "Kohvik"); tema õpetajateks olid Laine Pukk, Paul Saar, Aare Paap, Jaanus Eensalu, Raivo Kelomees, Enn Tegova, Leili Parhomenko, Eve Teesaar, Epp Pilv ja Eve Eesmaa. Aastal 1996 lõpetas ta Tartu Kunstikooli (maaliseeriaga "Inimene lävel" juhendajaks maalikunstnik Helle Vahersalu), tema õppejõududeks olid Rein Maantoa, Endel Kotsar, Jaan Punga, Ahti Seppet, Endel Taniloo, Helle Vahersalu, Lola Liivat-Makarova, Imme Viidalepp, Vallo Kalamees, Edith Hermann, Udo Vool, Olav Villmann, Tõnis Paberit, Saima Vaitmaa, Mati Vaitmaa, Juhan Illend, Sigrid Kangur.

1993. aastal külastas ta Tiiu Bläsi-Käo organiseeritud Tartu Waldorfõpetajate seminari, sellest ajast hakkas huvi tundma Rudolf Steineri rajatud antroposoofia vastu.

Aastatel 1996–2002 õppis Tõnissoo Eesti Kunstiakadeemias Tallinnas. 2000. aastal lõpetas ta kiitusega graafika eriala pehmelakktehnikas vabagraafikasarjaga "7 commandments to me to make an artefact", juhendaja Enno Ootsing. 2002. aastal lõpetas cum laude interdistsiplinaarsete kunstide magistriõppe videoskulptuuriga "Kristus", juhendaja Jaan Toomik, retsensent  Reiu Tüür.  Lõpetajate näitus "Nagu aamen kirikus" toimus 2002. aasta kevadel Niguliste muuseumis.

Kunstitudengina osales Allan Tõnissoo vokaalinstrumentaalmuusika kollektiivides "Süntesoid" (A. Tõnissoo, K. Kalamees, V. Alber, T. Tuutmaa) ja "Kurjam" (Marko Sigus, V. Alber, I. Oja), tegutses Eesti Kunstiakadeemia üliõpilasvalitsuses. Kureeris kolme tudengite maalinäitust "Ylimaal 1–3" Eesti Muusikaakadeemias ja Tallinna Pedagoogilises Instituudis 2000–2003 Tallinna Tudengite Sügispäevade raamides koostöös Eesti Üliõpilaskondade Liiduga.

Alates 2002. aastast töötas Eesti Kunstiakadeemias interdistsiplinaarsete kunstide õppetooli juhataja abina. Alates 2004. aastast Elektroonilise Meedia Keskuse tehnik-assistendina koos meediakunstnik Ivika Nischelwitzeri, stsenograaf Dagmar Kase, meediakunstnik Piibe Piirma ning Külli Maristega; edaspidi uue meedia osakonna, hiljem õppetooli meistrina, koos kunstiteadlase ja kunstniku Raivo Kelomehega ning helilooja Hans Gunter Lockiga kuni ametikoha koondamiseni detsembris 2014.

Tema töid on erakogudes Eestis, Soomes, Taanis, Saksamaal.

Tõnissoo kuulub Eesti Kunstnike Liitu, Eesti Autorite Ühingusse, Eesti Meediakunstnike Ühingusse, on Eesti Kunstiakadeemia Vilistlaskogu asutamise initsiatiivgrupi liige, Eesti Antroposoofilise Seltsi liige, Kristlaste Osaduse Tallinna Koguduse liige, Eesti Biodünaamika Ühingu toetaja.

Isiklikku
Allan Tõnissoo elab Tallinnas Õismäel, on püsisuhtes kunstnik Mirja-Mari Smidtiga, tütre ja kahe poja isa.

Videokunstiteosed
 "Room" 10'(1999 koos K. Kalamehega),
 "Behave in cave" 2'41"(1999, koos K. Kalamehe, Külli Kaatsi ja Ly Lestbergiga),
 "Jeesus-põlvkond" 4' (2000 koos K. Kalamehega)
 "Tikumaja" 5' (2000 koos K. Kalamehega)
 "7 commands to me to make an artefact" 1'33" (A. Tõnissoo, R. Tüür, K. Kalamees)
 "Nimeta/Untitled" 21'50" (2001 koos M.M. Smidtiga)
 "Sun Gong" 1'55"(2001 koos M.M. Smidtiga)
 "Kristus" 18" (L. Bray)
 "22 vanasõna" 7'48" (2002 koos M.-M. Smidtiga)
 "Kaaluta olek" (2002 koos M.M. Smidtiga)
 "Töö" (2002 koos M.M. Smidtiga)
 "E.R. K." (2006 koos M.M. Smidtiga)

Näitused
 1996 graafika isikunäitused // Tartu Ülikooli raamatukogus ja Tartu Linna Keskraamatukogus
 1996 Tartu Kõrgema Kunstikooli diplomitööde näitus Sebra Galeriis Tartus
 1997 "Vesi.Värv" // Rotermanni soolaladu
 1997 Suprealismi Festival // Pärnu Chaplini Keskus
 1997 "Kaks esimest eluaastat" graafika kursuse näitus Eesti Kunstiakadeemia Galeriis (S.Shergalin,K. Kalamees, K.Pärt, A.Jaanimägi, A. Tõnissoo)
 1998 Strateegiline Maal // Eesti Kunstiakadeemia Galerii
 1998 "Puutumisi" graafikanäitus (kuraator Kaisa Puustak)
 1999 "Maalid" Raatuse Galerii (K. Kalamees, K. Kaats, A. Tõnissoo)
 1999 Eesti Kunstnike Liidu seinamaali konkurss Kunstihoone sisehoovis (K. Kalamees, A. Tõnissoo)
 1999 "Sinu peidetud elu" Eesti Graafika 1999 Tallinna Kunstihoone (K. Kalamees, A. Tõnissoo)
 1999–2000 Baltic Sea Four Riia, Stockholm, Turku, Mynämäki (K. Kalamees, A. Tõnissoo)
 2000 Eesti Kunstiakadeemia juubelinäitus EKA Galeriis (fotod, A. Tõnissoo, K. Kalamees)
 2000 "Naturalism" Tallinna kunstihoone Galerii (kuraator P. Allik, osalesid K. Kalamees, A. Tõnissoo)
 2000 Pärnu Fideo- ja Vilmifestival (K. Kalamees, A. Tõnissoo)
 2000 festival "Kiriküüt" Viljandis (K. Kalamees, A. Tõnissoo)
 2000 Eesti kunstiakadeemia diplomitööd 2000 Rotermanni soolalaos ("7 commands to me to make an artefact ")
 2000 videonäitus Galerii Teatri Aknad (K. Kalamees, A. Tõnissoo)
 2000 Turu Kunstiakadeemia performancei-kursus C.Hewitt juhendamisel (A. Tõnissoo, K. Kalamees, M.M.Smidt, S.Jõgeva, K. Kaats)
 2000 oksjon Tallinna Pelgulinna Sünnitusmaja toetuseks EW Inglise saatkonnas (kuraator Heie Treier, kunstnikud Lauri Sillak, Anne-Daniela Saaliste, H.Sarapuu, Alice Kask, Sandra Jõgeva, A. Tõnissoo)
 2000 Tallinna Kunstihoone " Jumal ja kunstnik" (A. Tõnissoo, M.M. Smidt, K. Kalamees, T. Tuutmaa )
 2000 Tallinna Linnagalerii "Viirus" (A. Tõnissoo, K. Kalamees, T. Tuutmaa, M.Sobolev)
 2000 Rahvusvaheline Offline@online Meediakunsti Festival "Intiimsed tehnoloogiad/"dig_in_time" Pärnu Uue Kunsti Muuseumis
 2000 performance "Sünd" Eesti Muusikaakadeemias Üliõpilaslehe 1. aastapäeva puhul (A. Tõnissoo, M.M. Smidt, S. Jõgeva, K. Kalamees, K. Kaats, K.Sibul)
 2001 performance Viru Hotelli purskkaevu juures Eesti Kunstnike Liidu aastanäituse satelliitprojektis " Me ehitame kapitalismi"
 2001 Rahvusvaheline video- ja performancei-festival "Kananahk/Gooseflesh 2" Rakveres (A. Tõnissoo, M.M. Smidt, K. Kalamees,S.Jõgeva, M. Tamm, K. Kaats)
 2001 12. Tallinna graafikatriennaali noortenäitus "Tingimisi olemas/tingimisi olematu" Hansapanga galeriis, Haapsalu Linnagaleriis, Pärnu Uue Kunsti Muuseumis
 2001 Bandits-Mages Videofestival // Bourges, Prantsusmaa (A. Tõnissoo, M. M. Smidt)
 2002 Pärnu Fideo ja Vilmifestival (A. Tõnissoo, M. M. Smidt)
 2002 interdistsiplinaarsete kunstide magistrõppe 1. lennu (A. Tõnissoo, M. M.Smidt. K. Kalamees, S.Jõgeva, M. Tamm) näitus "Nagu aamen kirikus" Niguliste kirik-muuseumis kohaspetsiifiline videoskulptuur "Kristus" (A. Tõnissoo, L.Bray)
 2002 Underground Cult Fest KanaNahk/GooseFlesh 3 raames Rakveres ja Haapsalus (A. Tõnissoo, M. M. Smidt, K. Kalamees, S. Jõgeva, M. Tamm, M. Kleis, E. Barndõk)
 2002 "X mistakes Y for Z" Rotermanni soolalao näitusesaal, Eesti Kunstimuuseum (A. Tõnissoo, A. Künnapu, kuraator Marko Mäetamm)
 2002 "Tervenemine " // Põhja-Eesti Regionaalhaigla
 2002 Sõltuvus/Sõltumatus // Tallinna Kunstihoone kuraator Jaan Toomik (A. Tõnissoo, M. M . Smidt )
 2002 "Cinematheque Vivante/Elav kino" // Pärnu Linnagalerii
 2003 "Breath" // The Ludwig Museum Budapest, Ungari (A. Tõnissoo, M. M. Smidt)
 2005 "Sise/Elu" // Hobusepea Galeriis koos M.M Smidtiga
 2005 "Sise/Elu" // Tartu Linna Keskraamatukogus
 2006 "Kurja Lilled" // Hobusepea Galeriis (videomaal "Võidelgem GMO-de vastu" koos M. M. Smidtiga)
 2008 Allan Tõnissoo isiklik tagasivaatenäitus senitehtule "Retrospekt" Tartu Linna Keskraamatukogus

Välislingid

Tegevuse kajastus ajakirjanduses 
 Sirje Helme – Eesti aeg, Eesti Ekspress/Areen, 24.04.2002
 Mari Sobolev. – Vilm ja Fideo Pärnus ja mujal 2002, Kunst.ee, 2/2002
 Jürgen Rooste. – Taaskord tsipake elusat kunsti muuseumiruumes, Sirp, 7.07.2002
 Johannes Saar. – Noor kaamerakunst rebib oma mähkmeid”, Eesti Päevaleht, 13.11.2002
 Rael Artel – Fideolovers, be watchful!”, Estinian Art, 1/2002
 Sobolev, M. – Klassika ja eksperimendid, Sirp, 26.04.2002
 Sobolev, M. – Eesti kunst 2002, Kunst.ee, 4/2002
 Treier, H. – „KanaNahk” tekitas kananahka, Eesti Ekspress/Areen, 2.08.2001
 Kübarsepp, R. – Graafika uus tulek, Sirp, 12.10.2001
 Kelomees, R. – Low-tech-video, Sirp, 4.05.2001
 Laimre, M. – Melanhoolia ja mesi, Sirp, 3.11.2000
 Kelomees, R. – Mixing film, video, and art – the case of Estonia, Estonian Art,1/2000
 Treier, H. – 7 uut nime, Eesti Ekspress / Areen, 30.11.2000
 Artel, R. – Diplomite kaitsmisest ja värskest kunstnikkonnast, Sirp, 30.06.2000
 Teder, T. – Videovanker üle fotokuninga, Sirp, 5.05.2000
 Treier, H. – Tavapäratuid suvenäitusi, Eesti Ekspress/Areen, 2.09.1999

Eesti kunstnikud
Eesti Kunstiakadeemia vilistlased
Sündinud 1974